無題
作者：王安中
朝代：宋

paragraphs: 秋蘋一寸風，吹我鄴王臺。
臺邊委黄落，繐帷化飛埃。
平生三逕步，屐齒粘蒼苔。
覊棲望不到，蠅頭寫歸來。
人間持板手，欲展何由開。
再拜丈人行，卷投當瓊瑰。
丈人龍眠龍，挾策奔風雷。
毫端須臾寄，一挽正始回。
年來心法孤，駸駸古爐灰。
淵明不並世，此士誰爲才。
紫鸞固超詣，白鷗竟何猜。
所期豈朝華，歲莫儻相陪。